CELEX: 22000D0921(02)
Language: hr
Date: 2000-05-31 00:00:00
Title: Odluka Zajedničkog odbora EGP-a br. 49/2000 od 31. svibnja 2000. o izmjeni Priloga XIV. (Tržišno natjecanje) Sporazumu o EGP-u

11/Sv. 048
            
            
               HR
            
            
               Službeni list Europske unije
            
            
               47
            
         22000D0921(02)
   
               L 237/60
            
            
               SLUŽBENI LIST EUROPSKE UNIJE
            
            
               31.05.2000.
            
         
      ODLUKA ZAJEDNIČKOG ODBORA EGP-a
   br. 49/2000
   od 31. svibnja 2000.
   o izmjeni Priloga XIV. (Tržišno natjecanje) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je prilagođen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XIV. Sporazumu izmijenjen je Odlukom br. 87/1999 Zajedničkog odbora EGP-a od 25. lipnja 1999. (1).
            
         
               (2)
            
            
               Uredbu Komisije (EZ) br. 823/2000 od 19. travnja 2000. o primjeni članka 81. stavka 3. Ugovora na određene kategorije sporazuma, odluka i usklađenih djelovanja između brodara u linijskom pomorskom prometu (konzorciji) (2) treba unijeti u Sporazum.
            
         
               (3)
            
            
               Uredbom Komisije (EZ) br. 823/2000 zamjenjuje se, s učinkom od 26. travnja 2000., Uredba Komisije (EZ) br. 870/95 od 20. travnja 1995. o primjeni članka 85. stavka 3. Ugovora na određene kategorije ugovora, odluka i usklađenih djelovanja između linijskih brodara (konzorcija) (3), koja je unesena u Sporazum i koju treba stoga zamijeniti sukladno Sporazumu s učinkom od 26. travnja 2000.,
            
         ODLUČIO JE:
   Članak 1.
   Tekst točke 11c (Uredba Komisije (EZ) br. 870/95) Priloga XIV. Sporazumu zamjenjuje se sljedećim:
   „32000 R 0823: Uredba Komisije (EZ) br. 823/2000 od 19. travnja 2000. o primjeni članka 81. stavka 3. Ugovora na određene kategorije sporazuma, odluka i usklađenih djelovanja između brodara u linijskom pomorskom prometu (konzorciji) (SL L 100, 20.4.2000., str. 24.).
   Za potrebe ovog Sporazuma vrijede odredbe Uredbe sa sljedećim prilagodbama:
   
               (a)
            
            
               U članku 1., riječi ‚luke Zajednice’ zamjenjuju se sljedećim ‚luke na području obuhvaćenom Sporazumom o EGP-u’.
            
         
               (b)
            
            
               U članku 7. stavku 1. prvom stavku, riječi ‚pod uvjetom da se o dotičnim sporazumima obavijesti Komisija u skladu s odredbama Uredbe Komisije (EZ) br. 2843/98 i da Komisija to prihvati’ zamjenjuje se sljedećim ‚pod uvjetom da se o dotičnim sporazumima obavijesti Komisija EZ-a ili nadzorno tijelo EFTA-e u skladu s odredbama Uredbe Komisije (EZ) br. 2843/98 i odgovarajućim odredbama Protokola 21 uz Sporazum o EGP-u i da nadležno tijelo za nadzor to prihvati’.
            
         
               (c)
            
            
               Na kraju članka 7. stavka 1. dodaje se sljedeće:
               ‚, ili odgovarajuća odredba Protokola 21 uz Sporazum o EGP-u’.
            
         
               (d)
            
            
               U članku 7. stavku 3. druga se rečenica mijenja i glasi:
               ‚On ne prihvaća izuzeće, ako za to zaprimi zahtjev od države koja je u njegovoj nadležnosti, u razdoblju od tri mjeseca od službenog prijenosa obavijesti državama iz stavka 1.’
            
         
               (e)
            
            
               U članku 7. stavku 4. druga se rečenica mijenja i glasi:
               ‚Međutim, ako je prigovor uložen na zahtjev države koja je u njegovoj nadležnosti i na zahtjevu se ustraje, on se može povući samo nakon savjetovanja sa Savjetodavnim odborom za ograničavajuća djelovanja i vladajuće položaje u pomorskom prijevozu’.
            
         
               (f)
            
            
               Na kraju članka 7. stavka 7. dodaje se sljedeće:
               ‚, ili odgovarajuće odredbe u Protokola 21 uz Sporazum o EGP-u’.
            
         
               (g)
            
            
               U članku 12., u uvodnom stavku, riječi ‚u skladu s člankom 6. Uredbe (EEZ) br. 479/92’ zamjenjuju se sljedećim ‚ili na vlastitu inicijativu ili na zahtjev drugog nadzornog tijela ili države u čijoj je nadležnosti ili fizičke ili pravne osobe s opravdanim interesom’.”
            
         Članak 2.
   Tekstovi Uredbe (EZ) br. 823/2000 na islandskom i norveškom jeziku, koji se objavljuju u Dodatku o EGP-u Službenom listu Europskih zajednica, vjerodostojni su.
   Članak 3.
   Ova Odluka stupa na snagu 1. lipnja 2000., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (4).
   Ona se primjenjuje od 26. travnja 2000.
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 31. svibnja 2000.
      
         
            Za Zajednički odbor EGP-a
         
         
            Predsjednik
         
         F. BARBASO
         
      
   
   
      (1)  Još nije objavljeno u Službenom listu.
   
      (2)  SL L 100, 20.4.2000., str. 24.
   
      (3)  SL L 89, 21.4.1995., str. 7.
   
      (4)  Ustavni zahtjevi nisu navedeni.